**Rámcová dohoda č.:**

**Bezpečnostné kurzy a kurzy na prácu s röntgenovými zariadeniami uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „ObZ“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „zákon č. 343/2015“)**

**(ďalej len „dohoda“)**

**Článok I.**

**Strany dohody**

**1.1. Objednávateľ:**

**Slovenská republika zastúpená Ministerstvom vnútra Slovenskej republiky**

so sídlom: Pribinova č.2, 812 72 Bratislava

zastúpená: Ing. Peter Šesták

generálny riaditeľ sekcie ekonomiky MV SR na základe plnomocenstva č.p.: xxxxxxxxxxx

IČO: 00 151 866

DIČ: 2020571520

bankové spojenie: Štátna pokladnica Bratislava

číslo účtu:

tel.: 09610 57 500

kontaktná osoba: Ing. Zuzana Némethová, PhD., riaditeľka Kriminalistického

a expertízneho ústavu Policajného zboru

(ďalej len „objednávateľ“)

**a**

**1.2. Poskytovateľ:**

so sídlom:

zastúpená:

IČO:

DIČ:

zapísaná:

bankové spojenie:

číslo účtu:

tel.:

kontaktná osoba:

(ďalej len „poskytovateľ“)

(ďalej len „strany dohody“)´

**Úvodné ustanovenia**

Dohoda sa uzatvára v súlade s výsledkom verejného obstarávania postupom podľa zákona č. 343/2015 Z. z. na predmet zákazky „Bezpečnostné kurzy a kurzy na prácu s röntgenovými zariadeniami.“

**Článok II.**

**Predmet dohody**

2.1. Predmetom tejto dohody je záväzok poskytovateľa zabezpečiť Bezpečnostné kurzy (odborné školenia a výcvik) a kurzy so zameraním na získanie odbornej spôsobilosti pre prácu s RTG prístrojmi používanými pri zisťovaní bezpečnostnej ochrany určených objektov, objektov kritickej infraštruktúry a výkon detekčnej kontroly v nich (ďalej len „kurzy“) a záväzok objednávateľa za poskytnuté kurzy zaplatiť cenu vo výške a spôsobom dohodnutým v tejto dohode.

2.2. Účastníci kurzov získajú absolvovaním kurzov odbornú spôsobilosť podľa druhu kurzu a spôsobilosť pre prácu s bezpečnostnými RTG prístrojmi používanými pri zaisťovaní bezpečnostnej ochrany určených objektov, objektov kritickej infraštruktúry a na výkon detekčnej kontroly.

2.3. Poskytovateľ v rámci plnenia predmetu dohody zabezpečí nasledovné druhy kurzov:

* Základná odborná príprava na výkon detekčnej kontroly s použitím RTG
* Rozšírená (nadstavbová) odborná príprava RTG
* Opakovaná (periodická) odborná príprava RTG
* Opakovaná certifikácia RTG
* Základná odborná príprava BOCL
* Opakovaná (periodická) odborná príprava BOCL
* Základná odborná príprava - kontrola vozidiel a vstupu
* Opakovaná (periodická) odborná príprava - kontrola vozidiel a vstupu
* Základná odborná príprava pre posádky lietadiel
* Opakovaná (periodická) odborná príprava (udržiavací výcvik) BOCL pre posádky lietadiel
* Preškoľovací výcvik BOCL pre posádky lietadiel
* Základná odborná príprava pre manažérov bezpečnostnej ochrany v civilnom letectve
* Periodická odborná príprava pre manažérov bezpečnostnej ochrany CL
* Základná odborná príprava BOCL pre osoby realizujúce letecké eskorty a deportácie
* Základná odborná príprava na používanie spútavacích prostriedkov
* Základná odborná príprava inštruktorov základného výcviku používania spútavacích prostriedkov

2.4. Poskytovateľ vyhlasuje, že disponuje všetkými oprávneniami a potvrdeniami potrebnými pre splnenie záväzkov vyplývajúcich z tejto dohody.

**Článok III.**

**Miesto, čas trvania dohody a špecifikácia plnenia**

3.1. Miestami konania kurzov sú priestory objednávateľa a  priestory dodávateľa podľa druhu a rozsahu kurzu alebo podľa vzájomnej dohody oboch strán dohody.

3.2. Táto dohoda sa uzatvára na dobu 4 rokov odo dňa nadobudnutia jej účinnosti, alebo do vyčerpania finančného limitu uvedeného v čl. IV. bod 4.2. tejto dohody.

3.3. Presný čas konania jednotlivých kurzov bude určený na základe prechádzajúcej písomnej objednávky po vzájomnej dohode oboch strán.

3.4. Realizácia kurzov bude prebiehať formou interaktívnych ukážok, nácvikov a praktických cvičení a bude zahŕňať prvky teoretickej a praktickej prípravy. Ich súčasťou budú témy:

* biologické účinky ionizujúceho žiarenia;
* ochrany zdravia obsluhy bezpečnostných RTG zariadení;
* výkon detekčnej kontroly s využitím RTG, rámového a ručného detektora kovov;
* výkon ručných prehliadok osôb a batožín a iných predmetov;
* druhy a formy zbraní, výbušnín, výbušných predmetov, nástražných výbušných
* systémov (NVS) a možnosti ich detekcie;
* pojmové modely nástražných výbušných systémov;
* identifikácia a interpretácia RTG obrazu bežných predmetov, chladných zbraní, strelných
* zbraní a NVS;
* taktické aspekty výkonu detekčnej kontroly;
* u relevantných kurzov všetky témy podľa Národného programu bezpečnostnej ochrany CL.

3.5. Všetky kurzy poskytnuté v zmysle tejto dohody pozostávajú z teoretickej a praktickej časti.

3.6. Poskytovateľ zabezpečí prezentačnú techniku, detekčné zariadenia (detektory kovu a RTG bezpečnostné zariadenia) a výcvikové pomôcky (cvičné zakázané predmety) v počte prevyšujúcom minimálne 1000 kusov.

3.7. Každý základný kurz bude ukončený záverečnou skúškou a certifikáciou pred skúšobnou komisiou zloženou z akreditovaného inštruktora a zástupcu objednávateľa.

3.8. Každý periodický kurz je ukončený testom a praktickým preskúšaním z výkonu činností podľa druhu kurzu.

3.9. Každý účastník po úspešnom ukončení základného kurzu dostane certifikát a potvrdenie o absolvovaní kurzu bezpečnostnej ochrany s uvedením mena a priezviska účastníka kurzu, dátumu preskúšania a platnosti potvrdenia s pečiatkou a podpisom inštruktora.

3.10. Každému účastníkovi periodického kurzu bude po úspešnom ukončení vystavené potvrdenie o úspešnom absolvovaní kurzu bezpečnostnej ochrany.

**Článok IV.**

**Cena a platobné podmienky**

4.1. Cena za vykonané kurzy je stanovená na základe zákona Národnej rady Slovenskej republiky č. 18/1996 z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou strán. Opisy obsahu konkrétnych kurzov, dĺžka ich trvania, cena bez DPH a cena s DPH na jedného účastníka je uvedená v prílohe č. 1 tejto dohody.

4.2. Maximálna hodnota zákazky je xx xxx,- EURO bez DPH.

4.3. Poskytovateľ vystaví objednávateľovi faktúru so splatnosťou 30 dní za kurz podľa počtu zúčastnených osôb do 5 dní po vykonaní kurzu, pričom prílohou faktúry je kópia prezenčnej listiny kurzu, ktorá obsahuje menný zoznam účastníkov kurzu.

4.4. Objednávateľ sa zaväzuje vykonať úhradu faktúry do 30 dní odo dňa jej doručenia.

4.5. Objednávateľ je oprávnený vrátiť bez zaplatenia faktúru, ktorá je nesprávna alebo neobsahuje všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov do 5 dní od jej doručenia. Oprávneným vrátením faktúry prestáva plynúť lehota splatnosti faktúry. Nová lehota splatnosti faktúry začína plynúť odo dňa doručenia opravenej faktúry.

4.6. Pre účely tejto dohody sa za dátum úhrady faktúry zo strany objednávateľa považuje dátum odpísania platenej sumy z účtu objednávateľa v jeho banke.

**Článok V.**

**Práva a povinnosti strán dohody**

5.1. Poskytovateľ sa zaväzuje realizovať kurzy riadne a včas v súlade s podmienkami dohodnutými v tejto dohode.

5.2. Poskytovateľ sa zaväzuje vykonávať kurzy vo vlastnom mene a na vlastnú zodpovednosť.

5.3. Objednávateľ sa zaväzuje poskytnúť poskytovateľovi riadne a včas všetku súčinnosť potrebnú na zabezpečenie plnenia tejto dohody.

**Článok VI.**

**Sankcie**

6.1. Strany dohody sa dohodli, že v prípade nedodržania lehoty konania jednotlivých kurzov, má objednávateľ právo požadovať od poskytovateľa zmluvnú pokutu vo výške 0,05% z ceny kurzu za každý, aj začatý deň omeškania.

6.2. V prípade omeškania objednávateľa s úhradou faktúry za riadne a včas vykonaný kurz má poskytovateľ právo požadovať od objednávateľa úroky z omeškania z dlžnej sumy v zákonom stanovenej výške, za každý aj začatý deň omeškania.

**Článok VII.**

**Zánik dohody**

7.1. Túto dohodu je možné ukončiť:

1. písomnou dohodou strán dohody,
2. písomnou výpoveďou ktorejkoľvek strany dohody aj bez uvedenia dôvodu,
3. písomným odstúpením od dohody.

7.2. Výpovedná lehota je jeden mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej strane dohody.

7.3. Objednávateľ je oprávnený odstúpiť od tejto dohody, ak:

1. proti poskytovateľovi začalo konkurzné konanie alebo reštrukturalizácia,
2. poskytovateľ vstúpi do likvidácie,
3. poskytovateľ koná v rozpore s touto dohodou alebo všeobecne záväznými právnymi predpismi platnými na území SR a na písomnú výzvu objednávateľa toto konanie a jeho následky v určenej primeranej lehote neodstráni.

7.4. Poskytovateľ je oprávnený odstúpiť od tejto dohody, ak:

1. je objednávateľ v omeškaní s úhradou faktúry o viac ako šesťdesiat (60) dní po lehote jej splatnosti,
2. objednávateľ neposkytuje poskytovateľovi riadne a včas potrebnú súčinnosť potrebnú na zabezpečenie plnenia tejto dohody.
3. Odstúpenie od dohody nadobúda účinnosť dňom jeho doručenia druhej strane dohody.

**Článok VIII.**

**Záverečné ustanovenia**

8.1. Ak nie je v tejto dohode uvedené inak, riadia sa vzťahy medzi stranami dohody z nej vyplývajúce a vznikajúce ustanoveniami Obchodného zákonníka a súvisiacimi všeobecne záväznými právnymi predpismi platnými na území Slovenskej republiky.

8.2. Dohoda nadobúda platnosť dňom jej podpisu zástupcami oboch strán dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky. Dohodu zverejní objednávateľ.

8.3. Meniť a dopĺňať túto dohodu je možné len formou písomných, očíslovaných dodatkov, ktoré sa po odsúhlasení stávajú jej nedeliteľnou súčasťou.

8.4. Táto dohoda je vyhotovená v štyroch (4) vyhotoveniach, z ktorých každé má platnosť originálu. Dve (2) vyhotovenia obdrží poskytovateľ a dve (2) vyhotovenia obdrží objednávateľ.

8.5. Táto dohoda sa uzatvára po vzájomnej dohode oboch strán dohody. Strany prehlasujú, že túto dohodu uzavreli na základe svojej slobodnej vôle a svojim podpisom potvrdzujú súhlas s podmienkami a záväzkami v tejto dohode.

V Bratislave dňa V Bratislave dňa

za objednávateľa: za zhotoviteľa:

Ing. Peter Šesták

generálny riaditeľ sekcie ekonomiky

Ministerstva vnútra Slovenskej republiky